**Tájékoztató - 80 órás növényvédelmi tanfolyam**

**Résztvevő által kötelezően feltöltendő dokumentumok:**

1. Személyes okmányok másolata:

- személyi igazolvány

- lakcímkártya

- TAJ kártya

- adóigazolvány

1. nyolc évfolyam alapfokú iskolai végzettséget igazoló dokumentum (ha ezt elhagyta, akkor értelemszerűen más is jó: középiskolai, érettségi vagy felsőfokú bizonyítvány)
2. ügyfél-azonosító (Magyar Államkincstár Egységes Mezőgazdasági Ügyfél-nyilvántartási Rendszerében) kiadását rögzítő határozat/vagy saját felületről kinyerhető ügyfél-nyilvántartási adatok nyomtatvány
3. **agrártevékenységet igazoló dokumentum**

o őstermelő esetén: őstermelő, és tagok vehetnek részt a képzésen

Feltöltendő: őstermelői igazolvány és betétlap (amin az érvényesség 2020.12.31.!), valamint az **ŐSTERMELŐI KÉRELEM!**

o családi gazdaság esetén: gazdaság vezetője, és tagjai vehetnek részt a képzésen

Feltöltendő: családi gazdaság nyilvántartásba vételi határozat, tag esetén meghatalmazás is kell (mellékelve)

o erdőgazdálkodó természetes személy esetén:

Feltöltendő: az erdészeti hatóság által kiállított hatósági bizonyítvány vagy kiadott szemlemásolat az erdőgazdálkodói nyilvántartásból az erdőgazdálkodó nyilvántartott adatairól, és jogszerűen használt erdőnek minősülő földterületekről

o agrártevékenységet végző vállalkozás esetében: cég/egyéni vállalkozás vezetője/tagja, vagy munkáltatói igazolással alkalmazottja vehet részt a képzésen

Feltöltendő: munkáltatói igazolás (sablon mellékletben elérhető)

**- orvosi igazolás** (egészségügyi alkalmassági vizsgálat, háziorvostól elfogadjuk az igazolást, az szerepeljen rajta, hogy részt vehet a 80 órás növényvédelmi tanfolyamon; nem fertőző, nem áll a kezelése alatt, stb. szövegeket szoktak még ráírni)

**A képzésre való jelentkezés menete:**

* Regisztráció **magánszemélyként** a <https://www.naknonprofit.hu/kepzesek> oldalon.
* Jelentkezés (CSAK magánszeméllyel szerződünk, DE cég alkalmazottjaként – amennyiben az, az általunk elfogadott tevékenységek valamelyikét végzi - eljöhet munkáltatói igazolással, viszont minden esetben a jelentkezővel szerződünk, nem a céggel)
* Feltöltendő, bekérendő dokumentumok fentebb részletezve (ezeket mindenképpen csatolni szükséges!)
* A dokumentumok csatolása után a jelentkezést le kell zárni. A rendszer e-mailt küld a sikeres jelentkezésről.
* A jelentkezés jóváhagyását követően a jelentkező kap egy Díjbekérőt, amit a profiljába bejelentkezve, a Képzések 🡪 Jelentkezéseim fül alatt tud megnyitni. Ezen szerepel a bankszámlaszám, amire utalnia kell az összeget és a közleménybe írandó azonosító is. (Célszerű olyan e-mail címet megadni a regisztráció során, amit figyel is a jelentkező. Fontos, hogy egy e-mail cím egy regisztrációhoz használható.)
* FONTOS! A díjbekérőn szereplő azonosítót fel kell tüntetni a képzési díj átutalásakor a közleményben!
* Ezt követően a jelentkező befizeti a 7.056 Ft képzési díjat. A jelentkezés tulajdonképpen ezzel válik véglegessé.